CELEX: 62011CN0270
Language: hu
Date: 2011-05-31 00:00:00
Title: C-270/11. sz. ügy: 2011. május 31-én benyújtott kereset — Európai Bizottság kontra Svéd Királyság

30.7.2011   
            
            
               HU
            
            
               Az Európai Unió Hivatalos Lapja
            
            
               C 226/17
            
         2011. május 31-én benyújtott kereset — Európai Bizottság kontra Svéd Királyság
   (C-270/11. sz. ügy)
   2011/C 226/33
   Az eljárás nyelve: svéd
   
      Felek
   
   
      Felperes: Európai Bizottság (képviselők: C. Tufvesson és F. Coudert meghatalmazottak)
   
      Alperes: Svéd Királyság
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy Svédország nem teljesítette az EUMSZ 260. cikk (1) bekezdéséből eredő kötelezettségeit, mivel nem fogadta el a Bíróság C-185/09. sz. ügyben hozott ítéletében foglaltak teljesítéséhez szükséges intézkedéseket;
            
         
               —
            
            
               kötelezze Svédországot arra, hogy a jelen ügyben meghozandó ítélet kihirdetésének időpontjától a C-185/09. sz. ügyben hozott ítéletben foglaltak teljesítésének időpontjáig fizessen a Bizottságnak az „Európai Unió saját forrásai” számlára napi 40 947,20 EUR kényszerítő bírságot minden olyan napra, amíg nem hozza meg a Bíróság C-185/09. sz. ügyben hozott ítéletében foglaltak teljesítéséhez szükséges intézkedéseket;
            
         
               —
            
            
               kötelezze Svédországot arra, hogy a C-185/09. sz. ügyben hozott ítélet kihirdetésének időpontjától a jelen ügyben meghozandó ítélet kihirdetésének időpontjáig, vagy — ha ez utóbbira korábban sor kerül — a C-185/09. sz. ügyben hozott ítéletben foglaltak teljesítéséhez szükséges intézkedések meghozatalának időpontjáig ugyanerre a számlára fizessen a Bizottságnak napi 9 597 EUR-ban megállapított összeget minden olyan napra, amíg nem hozza meg a Bíróság C-185/09. sz. ügyben hozott ítéletében foglaltak teljesítéséhez szükséges intézkedéseket;
            
         
               —
            
            
               a Svéd Királyságot kötelezze a költségek viselésére.
            
         
      Jogalapok és fontosabb érvek
   
   A C-185/09. sz., Bizottság kontra Svéd Királyság ügyben 2010. február 4-én hozott ítéletében a Bíróság ekképp határozott:
   
      „A Svéd Királyság — mivel az előírt határidőn belül nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a nyilvánosan elérhető elektronikus hírközlési szolgáltatások nyújtása, illetve a nyilvános hírközlő hálózatok szolgáltatása keretében előállított vagy feldolgozott adatok megőrzéséről és a 2002/58/EK irányelv módosításáról szóló, 2006. március 15-i 2006/24/EK európai parlamenti és tanácsi irányelvnek — nem teljesítette a szóban forgó irányelvből eredő kötelezettségeit.”
   
   A Svéd Királyság még egyetlen olyan intézkedést sem fogadott el, amely a Bíróság C-185/09. sz. ügyben hozott ítéletében foglaltak teljesítéséhez szükséges. Ezért a Bizottság az Európai Unió működésről szóló szerződés 260. cikkének (2) bekezdése alapján eljárást indított, és azt állítja, hogy a Svéd Királyságnak kényszerítő bírságot kell fizetnie.